Աշխատանքի ծածկագիր բողոք 8237

Ո Ր Ո Շ ՈՒ Մ
 
ք. Երևան                                                                                       		
23.03.2023թ.

Բողոքարկման հանձնաժողովը հետևյալ կազմով՝ 
նախագահությամբ՝ 				Ե․ Թումանյանցի
մասնակցությամբ անդամներ՝ 			Ն․ Աքիլյանի
						Ս․ Աթայանի


Բողոքարկման հանձնաժողովը (այսուհետ նաև՝ Հանձնաժողով) քննության առնելով դատավորների թեկնածուների ցուցակի վարչական բաժնի հատուկ կարգով համալրման նպատակով անցկացվող որակավորման գրավոր քննության արդյունքների դեմ բերված բողոքը,

Պ Ա Ր Զ Ե Ց

Բողոքարկվել են Նյութական և դատավարական իրավունքի հարցեր և հակիրճ հիպոթետիկ խնդիրների բաժնի 22-րդ, 24-րդ, 16-րդ, 55-րդ, 30-րդ, 34-րդ, 39-րդ, 42-րդ, 49-րդ առաջադրանքները, Նյութական և դատավարական իրավունքի հարցեր և հակիրճ հիպոթետիկ խնդիրների բաժնի 1-ին, 2-րդ, 3-րդ, 4-րդ, 5-րդ, 7-րդ խնդիրները։ 


Նյութական և դատավարական իրավունքի հարցեր և հակիրճ հիպոթետիկ խնդիրների բաժին 

Թեստային առաջադրանք 22
Հանձնաժողովն արձանագրում է, որ սույն առաջադրանքի վերաբերյալ առկա է Վճռաբեկ դատարանի թիվ ՎԴ/12483/05/18 որոշումը, որի ուսումնասիրությունից ակնհայտ է դառնում, որ առաջադրանքի միայն հնարավոր պատասխանը 2-րդ տարբերակն է, այն է՝ «Գրավի իրավաչափությունը ենթակա է գնահատման հիշյալ վարչական գործի շրջանակում, ըստ այդմ՝ դրա ոչ իրավաչափությունը հանգեցնում է Վ բանկի անվամբ սեփականության իրավունքի պետական գրանցման անվավերության»։
Թեստային առաջադրանք 24
Հավակնորդն իբրև պատասխան նշել է 1-ին տարբերակը, այն է՝ «պետական և տեղական հարկերը, պետական և տեղական վճարները (բացառությամբ պետական տուրքի), պետական բյուջե վճարվող օրենքով սահմանված այլ պարտադիր վճարները սահմանված ժամկետում չվճարելը»: 
Համաձայն ՎԻՎՕ 1703 հոդվածի՝ պետական և տեղական հարկերը, պետական և տեղական վճարները (բացառությամբ տեղական տուրքի), պետական բյուջե վճարվող օրենքով սահմանված այլ պարտադիր վճարները սահմանված ժամկետներում չվճարելը` առաջացնում է տուգանքի նշանակում սահմանված նվազագույն աշխատավարձի տասնապատիկից մինչև քսանապատիկի չափով: 
Նշված իրավախախտման քննող մարմինները սահմանված են ՎԻՎՕ 2191, 234 և 2442 հոդվածներով, դրանք են համապատասխանաբար տեղական ինքնակառավարման, մաքսային և հարկային մարմիններ։ Միաժամանակ 223-րդ հոդվածը սահմանում է, թե որ վարչական իրավախախտումների վերաբերյալ գործերն է քննում վարչական դատարանը և դրանց շարքում խնդրո առարկա իրավախախտումը ներառված չէ։ Ուստի, հաշվի առնելով, որ հարցը վերաբերում է հատկապես դատական կարգով վարչական պատասխանատվությանը՝ Հանձնաժողովն արձանագրում է, որ Հավակնորդի կողմից նշված պատասխանը ևս պետք է համարել ճիշտ։ Այսպիսով, Գնահատման հանձնաժողովի կողմից նշանակված 0 միավորը անհրաժեշտ է դարձնել 1 միավոր:

Թեստային առաջադրանք 16, 55
Հավակնորդի հիմնավորումների շրջանակում Հանձնաժողովը կարևոր է համարում արձանագրել, որ «ՀՀ դատական օրենսգիրք» սահամնադրական օրենքի հատուկ կարգով դատավորների որակավորման ստուգման ընթացակարգում էական բարդության ապահովման պահանջի առկայության պայմաններում, ընդունելի են հիպոթետիկ իրավիճակներում բազմակի փաստական հանգամանքների առկայությունը միայն այն պարագայում, երբ հարցադրումը ունի հստակ և ակնհայտ պատասխան։ Հանձնաժողովը նաև փաստում է, որ մատնանշված առաջադրանքներում ներկայացված պատասխանները հստակ են և միայն մեկ տարբերակն է, որ պարունակում է առաջադրված հարցադրման ամբողջական պատասխան, ինչը չի վիճարկվել նաև Հավակնորդի կողմից։ 
Թեստային առաջադրանք 30 
Հանձնաժողովը կարևոր է համարում արձանագրել, որ հարցադրման ձևակերպման մեջ ակնհայտորեն առանցքային նշանակություն ունի «բոլոր դեպքերում» արտահայտությունը, ընդ որում այն տարընկալումների տեղիք չի տալիս, քանի որ հնարավոր են դեպքեր, երբ ոչ պատշաճ հայցատեսակը պատշաճ հայցատեսակով փոխարինվելու հիմքով հայցադիմումը վերադարձվելուց հետո մատնանշված թերությունը հայցվորի կողմից կրկին ներկայացվելու դեպքում չընդունվի վարույթ (օրինակ դատավորը մերժի բաց թողնված դատավարական ժամկետը վերականգնելու մասին միջնորդությունը՝ ըստ այդմ, մերժելով հայցադիմումը վարույթ ընդունելը)։ Հետևաբար, հնարավոր չէ պնդել, որ բոլոր դեպքերում դատարանը պետք է կայացնի հայցադիմումը վարույթ ընդունելու մասին որոշում։ Ավելին, Հանձնաժողովը կարևոր է համարում նաև նշել, որ նման դետալների առկայությունը առաջադրանքներում նպատակ ունի ապահովել «ՀՀ դատական օրենսգիրք» սահամանադրական օրենքի հատուկ կարգով դատավորների որակավորման ստուգման ընթացակարգում էական բարդության ապահովման պահանջի պահպանումը։
Թեստային առաջադրանք 34
[bookmark: _Hlk130523315]Հանձնաժողովն արձանագրում է, որ Վարչական դատավարության օրենսգրքի 117-րդ հոդվածի 07/01/2023 թվականից  գործող խմբագրությամբ Վարչական դատարանում վիճարկման հայցերով գործերի քննությունն իրականացվում է գրավոր ընթացակարգով: Իսկ նույն հոդվածի 3-րդ մասը անդրադառնում է իրավիճակներին, երբ գրավոր ընթացակարգով քննությունը բացառվում է, սակայն խնդրի փաստական հանգամանքներում այդ հիմքերի մասին նշում չկա։ Նման պայմաններում Հանձնաժողովը հիմնավոր է համարում Հավակնորդի բողոքը, ուստի Գնահատման հանձնաժողովի կողմից նշանակված 0 միավորը անհրաժեշտ է դարձնել 1 միավոր:
Թեստային առաջադրանք 39
Հանձնաժողովը Հավակնորդի պնդումն առ այն, որ «հարցադրումը շփոթեցնող և ոչ որոշակի է», համարում է անհիմն։ Մասնավորապես, Հավակնորդը նշում է «չի պահանջվում նշել սպառիչ պատասխանը, հետևաբար՝ բոլոր տարբերակները կարող են ճիշտ համարվել», Հանձնաժողովը արձանագրում է, որ առաջադրանքի պատասխաններում առկա է «բոլոր պատասխանները ճիշտ են» տարբերակը, ուստի Հավակնորդն իր նշած՝ «բոլոր պատասխանները կարող են ճիշտ համարվել» պնդմամբ առաջնորդվելով պետք է նշեր հենց այդ տարբերակը։

Թեստային առաջադրանք 42
Հանձնաժողովը գտնում է, որ Հավակնորդի պնդումն առարկայազուրկ է, քանի որ Վճռաբեկ դատարանի պրակտիկան զարգացել է այն ուղղությամբ, որ վարչական ակտը վիճարկելու իրավունք կարող են ունենալ միայն այն անձինք, որոնք վիճարկվող վարչական ակտն ընդունվելու դրությամբ ունեցել են համապատասխան իրավունքներ (ՎԴ3082/05/20)։ Տվյալ դեպքում խնդրի փաստական հանգամանքներից պարզ է դառնում, որ քաղաքապետի Ա-ին հասցեագված որոշումը, և Լ-ի իրավունքի պետական գրանցումը կատարվել է համապատասխանաբար 2005 և 2009 թվականներին այն դեպքում, երբ հայցվորների սեփականության իրավունքը գրանցվել է միայն 2017 թվականին։ Հետևաբար հայցը ներկայացվել է դրա իրավունքն ակնհայտորեն չունեցող անձանց կողմից, որպիսի պայմաններում հայցադիմումի ընդունումը ենթակա է մերժման։ Ուստի 17-րդ հարցն ունի հստակ պատասխան, այն է՝ տարբերակ 3 «հայցադիմումի ընդունումը մերժելու մասին»։
Թեստային առաջադրանք 49
Հանձնաժողովն արձանագրում է, որ առաջադրանքում ներկայացված փաստական հանգամանքները բավարար չեն կարող լինել դատավորի կոչմանն անհարիր կապերի հանգամանքի առկայության կամ բացակայության մասին որևէ ողջամիտ եզրահանգում կատարելու համար, հետևաբար առաջադրանքի ճիշտ պատասխանը 3-րդ տարբերակն է, այն է՝ «ներկայացված փաստական հանգամանքները բավարար չեն եզրահանգում կատարելու համար»։ 

Հավակնորդի ներկայացրած հիմնավորումների շրջանակներում Հանձնաժողովը կարևոր է համարում անդրադառնալ գնահատման չափորոշիչներին։ Նյութական և դատավարական իրավունքի հարցեր և հակիրճ հիպոթետիկ խնդիրների բաժնի խնդիրների գնահատման համար հիմք են հանդիսանում մասնագիտական ոլորտում իրավական գիտելիքները, վերլուծական մեկնաբանման հմտությունները, կատարված վերլուծություններից բխող եզրահանգումները և իրավաբանական խոսքի հստակությունը և տրամաբանական սահունությունը։ Ներկայացված չափորոշիչները միմյանցից անկախ գնահատման առարկա հանդիսացող հանգամանքներ են, և դրանցից մեկում առկա թերությունները ուղղակիորեն չեն ենթադրում թերացումներ մյուս չափորոշիչներում։ Այնուամենայնիվ, նշված չափորոշիչները միմյանց նկատմամբ գտնվում են օրգանական կապի մեջ։ Այսպես, մասնագիտական ոլորտում իրավական գիտելիքները և վերլուծական մեկնաբանման հմտությունները կարող են ազդել նաև հավակնորդների կողմից կատարված եզրահանգումների իրավացիության վրա։ Մյուս կողմից թեև վերլուծական մեկնաբանման հմտությունները ինքնին չի կարող ենթադրել իրավաբանական խոսքի հստակությունը և տրամաբանական սահունությունը, բայց դրանցից մեկում առկա խորքային թերացումները իրենց արտացոլումը կունենան նաև մյուս չափանիշի մեջ։ 
Այսպիսով, Հանձնաժողովն անհիմն է համարում Հավակնորդի պնդումը, որ մեկ սխալը միաժամանակ հանգեցնում է մի քանի չափանիշներից միավորների նվազեցման, քանի որ հավակնորդների կողմից կատարվող դատողությունները ուսումնասիրման առարկա են դառնում վերոհիշյալ չափորոշիչների միջոցով, սակայն գնահատման առարկա հանդիսացող պնդումները գնահատվում են տարբեր տեսանկյուններից դիտարկվելու հիմքով։ 
Միաժամանակ, ընդունելի չէ նաև պնդումը, որ «պարզ չէ՝ հատկապես ինչպիսի թերի կամ սխալ վերլուծություններն են հանգեցրել վերլուծական կարողության գնահատականի նվազեցման»։ Այս առումով, Հանձնաժողովն արձանագրում է, որ ուղենիշային պատասխանների հրապարակման պարագայում հավակնորդներն իրենց պատասխանները դրանց հետ օբյեկտիվ համեմատելու դեպքում հստակ կարող են հասկանալ, թե հատկապես որ թերացումներ են հիմք հանդիսացել միավորի նվազեցման համար։  

Հանձնաժողովը կարևոր է համարում արձանագրել, որ գնահատման հանձնաժողովի կողմից կիրառված չափանիշների նկատմամբ հետևողական և խիստ մոտեցումը պայմանավորված է «ՀՀ դատական օրենսգիրք» սահմանադրական օրենքի հատուկ կարգով դատավորների որակավորման ստուգման ընթացակարգում էական բարդության ապահովման պահանջը պահպանելու նպատակով։ Ուսումնասիրելով Հավակնորդի պատասխանը և դրանում առկա թերացումները հաշվի առնելով՝ Հանձնաժողովը հիմնավոր է համարում Գանահատման հանձնաժողովի կողմից իրավաբանական խոսքի հստակությունը և տրամաբանական սահունությունը 0,5 միավոր գնահատելու հանգամանքը։ 

Ուսումնասիրելով Հավակնորդի պատասխանը՝ Հանձնաժողովն արձանագրում է, որ կիրառելի նախադեպային որոշման բացակայությունն ուղղակիորեն կապված է մասնագիտական ոլորտում իրավական գիտելիքներ չափորոշիչի պահպանման հետ։ Մյուս կողմից Հավակնորդի կողմից ներկայացված հիմնավորումները թեև իրենց բնույթով ճիշտ են, այնուամենայնիվ դրանք համապարփակ կերպով չեն վերլուծում իրավակարգավորումները։ Այսպիսով, Հանձնաժողովը հիմնավոր է համարում Գնահատման հանձնաժողովի կողմից մասնագիտական ոլորտում իրավական գիտելիքներ և վերլուծական և մեկնաբանման հմտություններ չափորոշիչների 1-ական միավոր գնահատումը։
Խնդիր 7
Հանձնաժողովը կրկին արձանագրում է, որ գնահատման հանձնաժողովի կողմից կիրառված չափանիշների նկատմամբ հետևողական և խիստ մոտեցումը պայմանավորված է «ՀՀ դատական օրենսգիրք» սահամանադրական օրենքի հատուկ կարգով դատավորների որակավորման ստուգման ընթացակարգում էական բարդության ապահովման պահանջը պահպանելու նպատակով։ Ավելին, Հանձնաժողովը հարկ է համարում նշել, որ հատուկ կարգով դատավորների որակավորման ստուգման ընթացակարգում էական բարդությունը ենթադրում է, որ հավակնորդները պետք է հանգամանալից կերպով անդրադառնան խնդիրների բոլոր դետալներին։ Այսպիսով, Հանձնաժողովը հիմնավոր է համարում Գնահատման հանձնաժողովի կողմից մասնագիտական ոլորտում իրավական գիտելիքներ և վերլուծական և մեկնաբանման հմտություններ չափորոշիչների 1-ական միավոր գնահատումը։

Թիվ 8237 ծածկագրով աշխատանքի քննության արդյունքների դեմ բերված բողոքը բավարարել մասնակիորեն: Նյութական և դատավարական իրավունքի հարցեր և հակիրճ հիպոթետիկ խնդիրներ բաժնի 24-րդ և 34-րդ առաջադրանքների պատասխանը գնահատել յուրաքանչյուրը 1 միավոր, ընդհանուր՝ 2 միավոր:

